钦定古今图书集成/明伦汇编/闺媛典/第024卷 > 邢简妻陈氏
## 钦定古今图书集成/明伦汇编/闺媛典/第024卷 > 邢简妻陈氏

按《辽史列女传》：“邢简妻陈氏，营州人。父陉，五代时累
官司徒。陈氏甫笄，涉通经义，凡览诗赋辄能诵，尤好
吟咏，时以女秀才名之。年二十，归于简。孝舅姑，闺门
和睦，亲党推重。有六子，陈氏亲教以经。后二子抱朴、
抱质，皆以贤位宰相。统和十二年卒。睿智皇后闻之
嗟悼，赠鲁国夫人，刻石以表其行。及迁祔，遣使以祭。”
论者谓“贞静柔顺，妇道母仪，始终无歉”云。